A.I.: kunstig intelligens

A.I.: kunstig intelligens er en amerikansk science fiction-film regissert av Steven Spielberg. Den ble lansert i 2001 og har tittel fra den engelske betegnelsen på kunstig intelligens.

Filmen bygger på historien «Supertoys Last All Summer Long» av Brian Aldiss. Hovedrollene er besatt av Haley Joel Osment («David»), Jude Law («Gigolo Joe»), Frances O'Connor («Monica», Davids mor), Jake Thomas (Monicas ektemann «Henry») og William Hurt («professor Allen Hobby»).

Stanley Kubrick utviklet dette prosjektet over mange år, etter hvert i samarbeid med Spielberg. Fra tidlig 1980-tallet arbeidet Kubrick i flere år med et filmprosjekt basert på novellen «Supertoys Last All Summer Long» (1969) av Brian Aldiss. I Kubrick-arkivet er det et manus av William Kotzwinkle fra 1989 med tittelen «NANNI» (A og I er uthevet i manuset). Han bestemte seg for tittelen «A.I.» i 1993. Kotzwinkle hadde også skrevet manus til Spielbergs E.T.. A.I.: kunstig intelligens ble filmatisert av Steven Spielberg året etter at Kubrick døde. Kubrick hadde diskutert A.I. med Spielberg over flere år. Det var meningen at Kubrick skulle produsere filmen for ham, men døde før det kom så langt.

Handling

Filmen handler om robotgutten David, som blir satt ut i skogen fordi familien hans ikke har bruk for ham mer. Inspirert av historien om «Pinocchio» drar han ut på leting etter «den blå feen», slik at hun kan gjøre han om til en ekte gutt.

 Skuespillere 
 Haley Joel Osment som David. 
 Jude Law som Gigolo Joe. 
 Frances O'Connor som Monica Swinton
 Sam Robards som Henry Swinton
 Jake Thomas som Martin Swinton
 William Hurt som Professor Allen Hobby
 Brendan Gleeson som  Lord Johnson-Johnson
 Jack Angel som Teddy (stemme)
 Robin Williams som Dr. Know (stemme)
 Ben Kingsley som Spesialist (stemme)
 Meryl Streep som The Blue Fairy (stemme)
 Chris Rock som Robot (stemme)

 Referanser 

 Eksterne lenker 



Kategori:Dramafilmer fra USA
Kategori:Science fiction-filmer fra USA
Kategori:Filmer fra 2001
Kategori:Filmer regissert av Steven Spielberg
Kategori:Filmer basert på bøker
Kategori:DreamWorks-filmer
Kategori:Engelskspråklige filmer